
IGNALINOS RAJONO SAVIVALDYBĖS TARYBA

SPRENDIMAS

DĖL IGNALINOS RAJONO SAVIVALDYBĖS INFRASTRUKTŪROS PLĖTROS RĖMIMO PROGRAMOS KOMISIJOS SUDĖTIES ir darbo reglamento PATVIRTINIMO
2020 m. gruodžio 22 d. Nr. T-278
Ignalina

Vadovaudamasi Lietuvos Respublikos vietos savivaldos įstatymo 6 straipsnio 46 punktu, 16 straipsnio 4 dalimi, Lietuvos Respublikos savivaldybių infrastruktūros plėtros įstatymo 4 straipsnio 2 dalies 3 punktu ir 12 straipsnio 7 dalimi, Ignalinos rajono savivaldybės taryba nusprendžia:
1. Patvirtinti Ignalinos rajono savivaldybės infrastruktūros plėtros rėmimo programos komisijos (toliau – komisija) sudėtį:
1.1. Komisijos pirmininkas – savivaldybės administracijos direktorius.
1.2. Nariai:

1.2.1. Savivaldybės vyriausiasis architektas;

1.2.2. Infrastruktūros plėtros ir statybos skyriaus valstybės tarnautojas (atliekantis vyriausiojo inžinieriaus funkcijas);

2021 m. gruodžio 28 d. Ignalinos rajono savivaldybės tarybos sprendimo Nr. T-223 redakcija
2024 m. birželio 27 d. Ignalinos rajono savivaldybės tarybos sprendimo Nr. T-180 redakcija
1.2.3. Informatikos ir bendrųjų reikalų skyriaus vedėjas;

1.2.4. Socialinės paramos ir kaimo reikalų skyriaus vedėjas;

1.2.5. Teisės ir civilinės metrikacijos skyriaus vedėjas;

1.2.6. Viešųjų pirkimų skyriaus vedėjas.

2. Patvirtinti Ignalinos rajono savivaldybės infrastruktūros plėtros rėmimo programos komisijos darbo reglamentą (pridedama).
3. Nustatyti, kad šis sprendimas įsigalioja 2021 m. sausio 1 d. 

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.
Savivaldybės meras




                                              
     Justas Rasikas
PATVIRTINTA

Ignalinos rajono savivaldybės tarybos 2020 m. gruodžio 22 d. sprendimu Nr. T-278
IGNALINOS RAJONO SAVIVALDYBĖS INFRASTRUKTŪROS PLĖTROS RĖMIMO PROGRAMOS KOMISIJOS DARBO REGLAMENTAS

I SKYRIUS

BENDROSIOS NUOSTATOS

1. Ignalinos rajono savivaldybės (toliau – savivaldybė) infrastruktūros plėtros rėmimo programos komisijos darbo reglamentas (toliau – reglamentas) nustato savivaldybės infrastruktūros plėtros rėmimo programos komisijos (toliau – komisija) teisinį veiklos pagrindą, komisijos sudarymą, darbo organizavimą, funkcijas, teises ir pareigas.

2.
Komisija tikrina savivaldybės infrastruktūros plėtros organizatoriaus (toliau – infrastruktūros plėtros organizatorius) parengtą savivaldybės infrastruktūros plėtros priemonių planą (toliau – priemonių planas), savivaldybės infrastruktūros plėtros rėmimo programos (toliau – programa)  lėšų panaudojimo planą, programos lėšų panaudojimo ataskaitą (toliau – ataskaita) ir teikia išvadą dėl priemonių plano ir programos lėšų panaudojimo plano atitikties galiojantiems teritorijų planavimo dokumentų sprendiniams, patvirtintiems strateginiams savivaldybės plėtros planams, o ataskaitos atveju – išvadą dėl programos lėšų panaudojimo pagrįstumo (atitikties priemonių planui ir programos lėšų panaudojimo planui).

3.
Komisija savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos savivaldybių infrastruktūros plėtros įstatymu ir kitais šalyje galiojančiais teisės aktais, reglamentuojančiais savivaldybės infrastruktūros plėtros rėmimo programą, šiuo reglamentu.

4.
Komisija sprendimus priima laikydamasi lygiateisiškumo, nešališkumo, skaidrumo ir nediskriminavimo principų.

5.
Komisija atskaitinga savivaldybės tarybai.

II SKYRIUS

KOMISIJOS FUNKCIJOS

6.
Komisija atlieka šias funkcijas:

6.1.
Tikrina infrastruktūros plėtros organizatoriaus parengtą priemonių planą ir programos lėšų panaudojimo planą.
6.2.
Tikrina ataskaitą.
6.3.
Rengia ir infrastruktūros plėtros organizatoriui teikia išvadą dėl priemonių plano ir programos lėšų panaudojimo plano atitikties galiojantiems teritorijų planavimo dokumentų sprendiniams, patvirtintiems strateginiams savivaldybės plėtros planams.
6.4.
Rengia ir infrastruktūros plėtros organizatoriui teikia išvadą dėl ataskaitos pagrįstumo (atitikties priemonių planui ir programos lėšų panaudojimo planui).
6.5.
Rengia siūlymą savivaldybės tarybai keisti infrastruktūros plėtros organizatorių ir / ar taikyti infrastruktūros plėtros organizatoriui teisinę atsakomybę, jeigu komisija nustato, kad programos lėšos panaudotos nepagrįstai.
6.6.
Vykdo kitus savivaldybės tarybos ir teisės aktuose nustatytus pavedimus.

III SKYRIUS

KOMISIJOS TEISĖS IR PAREIGOS

7.
Komisija turi teisę:

7.1.
gauti iš savivaldybės administracijos padalinių ir į struktūrinius padalinius neįeinančių viešojo administravimo valstybės tarnautojų komisijos darbui reikiamą informaciją ir dokumentus;

7.2.
siūlyti pakeisti ir papildyti šį reglamentą;
7.3.
nustačiusi, kad programos lėšos panaudotos nepagrįstai, turi pareigą siūlyti savivaldybės tarybai keisti infrastruktūros plėtros organizatorių ir / ar taikyti infrastruktūros plėtros organizatoriui teisinę atsakomybę.

8.
Komisija, vykdydama jai pavestas funkcijas, privalo laikytis Lietuvos Respublikos įstatymų ir kitų teisės aktų reikalavimų, taip pat užtikrinti asmens duomenų apsaugos reikalavimus.

IV SKYRIUS
KOMISIJOS SUDARYMAS IR DARBO ORGANIZAVIMAS

9.
Komisiją sudaro ne mažiau kaip 7 (septyni) nariai. Į komisijos sudėtį įtraukiami savivaldybės administracijos direktorius (komisijos pirmininkas), savivaldybės vyriausiasis architektas, savivaldybės vyriausiasis inžinierius ir kiti savivaldybės administracijos valstybės tarnautojai, kurių funkcijos tiesiogiai nesusijusios su infrastruktūros plėtros organizatoriaus funkcijomis. 

10.
 Komisija sudaroma ir jos sudėtis keičiama savivaldybės tarybos sprendimu.

11.
 Komisijai atstovauja ir jos darbą organizuoja komisijos pirmininkas.

12.
 Komisijos posėdžiai yra teisėti, jeigu juose dalyvauja ne mažiau kaip 1/2 komisijos narių.

13.
 Komisijos sprendimai priimami visų jos narių balsų dauguma. 

14.
 Komisijos posėdžiams dokumentus rengia ir informaciją teikia infrastruktūros plėtros organizatorius, išskyrus komisijos darbo organizacinius dokumentus (komisijos posėdžių darbotvarkes, posėdžių protokolus ir komisijos išvadas).

15.
 Eiliniai komisijos posėdžiai šaukiami vieną kartą per metus, einamųjų metų pabaigoje, ne vėliau kaip per 7 (septynias) darbo dienos nuo tos dienos, kai infrastruktūros plėtros organizatorius komisijai pateikia priemonių planą, programos lėšų panaudojimo planą, ataskaitą ir viešojo intereso įmonių audito įmonės ar auditoriaus išvadą. Infrastruktūros plėtros organizatorius turi teisę inicijuoti ir neeilinį komisijos posėdį.
2021 m. gruodžio 28 d. Ignalinos rajono savivaldybės tarybos sprendimo Nr. T-223 redakcija
16.
 Komisijos posėdžiams pirmininkauja komisijos pirmininkas, jeigu jo nėra – komisijos pirmininko pavaduotojas, kuris komisijos sprendimu išrenkamas iš komisijos narių.

17.
 Komisijos darbą organizuoja sekretorius. Sekretoriumi paskiriamas savivaldybės administracijos darbuotojas, kuris organizuoja ir protokoluoja komisijos posėdžius. Komisijos sekretorius nėra komisijos narys.

18. 
Komisijos sekretorius sudaro ir su komisijos pirmininku suderina posėdžio darbotvarkę ir ne vėliau kaip prieš 5 (penkias) darbo dienas iki posėdžio supažindina su ja komisijos narius. Darbotvarkė ne vėliau kaip prieš 5 (penkias) darbo dienas iki posėdžio skelbiama savivaldybės interneto svetainėje.

19.
 Komisijos posėdžio darbotvarkė dėl svarbių priežasčių gali būti keičiama komisijos posėdžio metu, jeigu už tai balsuoja dauguma komisijos narių.

20.
 Komisijos narys neturi teisės dalyvauti svarstant ar priimant komisijai sprendimus arba kitaip paveikti komisijos sprendimus, kurie sukelia viešųjų ir privačių interesų konfliktą. Prieš pradedant tokio sprendimo rengimo, svarstymo ar priėmimo procedūrą arba pačios procedūros metu komisijos narys privalo informuoti komisijos pirmininką arba komisijos pirmininko pavaduotoją, jei komisijos narys eina komisijos pirmininko pareigas, ir komisijos narius bei kitus asmenis, kurie kartu dalyvauja svarstant ar priimant sprendimą, apie esamą interesų konfliktą, pareikšti apie nusišalinimą ir jokia forma nedalyvauti toliau svarstant ar priimant sprendimą. Jeigu komisijos narys nenusišalina svarstant ar priimant komisijos sprendimus, kurie gali sukelti viešųjų ir privačių interesų konfliktą, komisijos pirmininko ar jį pavaduojančio komisijos pirmininko pavaduotojo siūlymu ir tam pritariant ne mažiau kaip dviem trečdaliams komisijos posėdyje dalyvaujančių komisijos narių, komisijos narys gali būti nušalintas nuo tokių klausimų svarstymo ir sprendimų priėmimo. Apie komisijos nario pareikštą nusišalinimą arba komisijos priimtą sprendimą nušalinti komisijos narį nurodoma komisijos posėdžio protokole.

21.
 Komisija priima sprendimus posėdyje paprasta balsų dauguma atviru balsavimu. Jeigu balsai pasiskirsto po lygiai, lemia komisijos pirmininko (posėdžio pirmininko) balsas. Komisijos sprendimai įforminami protokolu ir komisijos išvada.

22.
 Komisijos posėdžius protokoluoja ir daro jų garso įrašus sekretorius.

23.
 Komisijos posėdžių protokolai surašomi per 3 (tris) darbo dienas po posėdžio, vadovaujantis Dokumentų rengimo taisyklėmis.

24.
 Komisijos išvados projektas rengiamas posėdžio protokolo pagrindu. Komisijos išvadą parengia ir su komisijos pirmininku suderina sekretorius. 

25.
 Komisijos posėdžio protokolą pasirašo komisijos pirmininkas, kai jo nėra – pirmininko pavaduotojas ir sekretorius, o komisijos išvadas – komisijos (posėdžio) pirmininkas, kai jo nėra – pirmininko pavaduotojas.

26.
 Komisijos išvados dėl priemonių plano, programos lėšų panaudojimo plano ir ataskaitos parengiamos ir pateikiamos infrastruktūros plėtros organizatoriui ne vėliau kaip per 3 (tris) darbo dienas nuo komisijos posėdžio dienos.

27.
 Tuo atveju, jeigu komisija nustato, kad programos lėšos panaudotos nepagrįstai, komisija teikia pasiūlymą savivaldybės tarybai dėl infrastruktūros plėtros organizatoriaus keitimo ir (ar) teisinės atsakomybės taikymo.

28.
 Komisijos posėdžių protokolai ir komisijos išvados saugomi savivaldybės administracijos archyve teisės aktų nustatyta tvarka ne mažiau kaip 5 metus.   

29.
 Su komisijos posėdžių garso įrašais, posėdžių medžiaga ir kitais komisijos veiklos dokumentais, nepažeidžiant Lietuvos Respublikos asmens duomenų teisinės apsaugos įstatymo, galima susipažinti Ignalinos rajono savivaldybės administracijos teisės aktų nustatyta tvarka.

V SKYRIUS

BAIGIAMOSIOS NUOSTATOS
30.
 Komisijos reglamentas yra tvirtinamas ir keičiamas savivaldybės tarybos sprendimu.

31.
 Komisijos sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.

______________________


